Tiiu-Reet Kõrven

Tiiu-Reet Kõrven (26. aprill 1938 – 29. aprill 2024)Postimees, 3. mai 2024, lk.21 oli eesti õpetaja ja asjaajamise valdkonna spetsialist.

Kohe pärast keskkooli lõpetamist töötas ta Tallinnas Oktoobrirevolutsiooni ja Sotsialistliku Ülesehitustöö Riiklikus Keskarhiivis. Kui loodi Teaduste Akadeemia Teaduslik Keskarhiiv, asus ta seal tööle arhiivi vaneminspektorina.Eesti kaasaaegse asjaajamise sünnilugu ja sekretäride koolituse loomine. Sekretär.ee, 06.03.2013. Selle töö kõrvalt õppis kaugõppes Moskva Ajaloo-Arhiivinduse Instituudi arhiivinduse eriala, mille lõpetas 1970. aastal "arhivisti" kvalifikatsiooniga.

Aastatel 1970–1996 töötas Kõrven Tallinna Kergetööstuse Tehnikumis. Pärast seda oli ta Audentese Ülikooli õppejõud, Tallinna Tehnikaülikooli halduskorralduse eriala asjaajamise ja arhiivinduse õpetaja ning tegutses vabakutselise lektorina dokumendihalduse alal.

Ta on kirjutanud õpikud "Asjaajamine" (2006) ja "Dokumendihaldus" (2006).E-kataloog ESTER. Tiiu-Reet Kõrven. Asjaajamine. Tallinn: Tallinna Majanduskool, 2005E-kataloog ESTER. Tiiu-Reet Kõrven. Dokumendihaldus. Tallinn: Külim, 2006

Tiiu-Reet Kõrven oli Eesti Juhi Abi ühingu asutajaliige ja valitud ka ühingu auliikmeks.

Tunnustus
1989 – Eesti NSV teeneline õpetaja
2005 – Valgetähe V klassi teenetemärk

Viited

Kategooria:Eesti pedagoogid
Kategooria:Eesti NSV teenelised õpetajad
Kategooria:Valgetähe V klassi teenetemärgi kavalerid
Kategooria:Liiva kalmistule maetud
Kategooria:Sündinud 1938
Kategooria:Surnud 2024